== Udlandsrejse ==
Han var udenlands 1831-34, tilbragte omkring tre år i [[Rom]] og rejste hjem over [[Paris]] og [[Berlin]] for på de sidstnævnte steder at studere teknikken ved stålets behandling i stempler med mere. Blandt hans arbejder i Rom vidnede navnlig medaljen i anledning af Frederik VI’s helbredelse med kongens portræt på aversen, København (som kvinde) ofrende til Hygæa på reversen, om så alvorlige Studier af antik kunst, om et sådant herredømme over de tekniske midler, at denne medalje er den unge kunstners fulde ejendom, selv om udkastet dertil var sendt ham fra billedhugger Freund. Af billedhuggerarbejder kan nævnes en buste af maleren [[Albert Küchler]].
Kunst Historie Organisationer Uddannelsesinstitutioner